CELEX: 52014PC0039
Language: mt
Date: 2014-01-30
Title: ANNESS ABBOZZ DEĊIŻJONI Nru 3/2014 TAL-KUMITAT KONĠUNT GĦALL-AGRIKOLTURA tal- ... dwar l-emendi ta' Ftehim addizzjonali konkluż bejn il-Komunità Ewropea, il-Konfederazzjoni Svizzera u l-Prinċipat ta' Liechtenstein li jestendi għall-Prinċipat ta' Liechtenstein il-Ftehim bejn il-Komunità Ewropea u l-Konfederazzjoni Svizzera dwar in-Negozju fi Prodotti Agrikoli tal- Proposta għal dwar il-pożizzjoni li għandha tittieħed mill-Unjoni Ewropea fi ħdan il-Kumitat Konġunt għall-Agrikoltura mwaqqaf skont il-Ftehim bejn il-Komunità Ewropea u l-Konfederazzjoni Svizzera dwar in-Negozju fi Prodotti Agrikoli , fir-rigward tal-emenda tal-Anness tal-Ftehim Addizzjonali konkluż bejn il-Komunità Ewropea, il-Konfederazzjoni Svizzera u l-Prinċipat tal-Liechtenstein

|
			
		
		
		52014PC0039
		
			ANNESS ABBOZZ DEĊIŻJONI Nru 3/2014 TAL-KUMITAT KONĠUNT GĦALL-AGRIKOLTURA tal- ... dwar l-emendi ta' Ftehim addizzjonali konkluż bejn il-Komunità Ewropea, il-Konfederazzjoni Svizzera u l-Prinċipat ta' Liechtenstein li jestendi għall-Prinċipat ta' Liechtenstein il-Ftehim bejn il-Komunità Ewropea u l-Konfederazzjoni Svizzera dwar in-Negozju fi Prodotti Agrikoli tal- Proposta għal dwar il-pożizzjoni li għandha tittieħed mill-Unjoni Ewropea fi ħdan il-Kumitat Konġunt għall-Agrikoltura mwaqqaf skont il-Ftehim bejn il-Komunità Ewropea u l-Konfederazzjoni Svizzera dwar in-Negozju fi Prodotti Agrikoli , fir-rigward tal-emenda tal-Anness tal-Ftehim Addizzjonali konkluż bejn il-Komunità Ewropea, il-Konfederazzjoni Svizzera u l-Prinċipat tal-Liechtenstein /* COM/2014/039 final */
			
				
		
		
			
			   	MEMORANDUM TA' SPJEGAZZJONI
1.           KUNTEST TAL-PROPOSTA
Il-Ftehim bejn il-Komunità Ewropea u
l-Konfederazzjoni Svizzera dwar in-Negozju fi Prodotti Agrikoli[1] (minn hawn ’il quddiem
" il-Ftehim ") daħal fis-seħħ
fl-1 ta' Ġunju 2002.
L-Artikolu 6 tal-Ftehim iwaqqaf Kumitat
Konġunt għall-Agrikoltura (minn hawn 'il quddiem
" il-Kumitat ") li hu responsabbli għall-ġestjoni
tal-Ftehim u jiżgura l-funzjonament xieraq tiegħu.
Il-Ftehim Addizzjonali konkluż bejn
il-Komunità Ewropea, il-Konfederazzjoni Svizzera u l-Prinċipat
tal-Liechtenstein li jestendi għall-Prinċipat tal-Liechtenstein
il-Ftehim bejn il-Komunità Ewropea u l-Konfederazzjoni Svizzera dwar in-Negozju
fi Prodotti Agrikoli[2]
(minn hawn 'il quddiem " il-Ftehim Addizzjonali "),
daħal fis-seħħ fit-13 ta' Ottubru 2007.
Skont l-Artikolu 2(2) tal-Ftehim
Addizzjonali, il-Kumitat Konġunt għall-Agrikoltura jista' jimmodifika
l'anness tal-Ftehim addizzjonali, skont id-dispożizzjonijiet
fl-Artikoli 6 u 11 tal-Ftehim.
L-Anness tal-Ftehim addizzjonali għandu
jiġi modifikat sabiex il-koordinati tal-korp pubbliku kompetenti
tal-Liechtenstein jiġu aġġornati, kif ukoll sabiex ikunu meqjusa
l-emendi tal-Anness 7 u tal-Anness 12 tal-Ftehim. L-Anness tal-Ftehim
addizzjonali għandu għalhekk jiġi emendat skont dan.
2.           RIŻULTATI TAL-KONSULTAZZJONIJIET
MAL-PARTIJIET INTERESSATI U EVALWAZZJONIJIET TAL-IMPATT
Is-suġġett ta' din id-Direttiva huwa
sempliċiment l-emenda tal-Ftehim addizzjonali sabiex il-koordinati
tal-korp pubbliku kompetenti tal-Liechtenstein jiġu aġġornati,
kif ukoll sabiex ikunu meqjusa l-emendi tal-Anness 7 u tal-Anness 12
tal-Ftehim. It-test tad-deċiżjoni
tal-Kumitat Konġunt kien elaborat b'kollaborazzjoni mal-awtoritajiet
Svizzeri. Ma saret l-ebda evalwazzjoni tal-impatt.
3.           ELEMENTI LEGALI TAL-PROPOSTA
Id-deċiżjoni kienet ibbażata
fuq it-Trattat dwar il-Funzjonament tal-Unjoni Ewropea, u b’mod partikolari
l-Artikolu 207(4) flimkien mal-Artikolu 218(9) tiegħu.
2014/0016 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tittieħed mill-Unjoni Ewropea fi ħdan il-Kumitat Konġunt
għall-Agrikoltura mwaqqaf skont il-Ftehim bejn il-Komunità Ewropea u
l-Konfederazzjoni Svizzera dwar in-Negozju fi Prodotti Agrikoli , fir-rigward
tal-emenda tal-Anness tal-Ftehim Addizzjonali konkluż bejn il-Komunità
Ewropea, il-Konfederazzjoni Svizzera u l-Prinċipat tal-Liechtenstein
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 207(4)
flimkien mal-Artikolu 218(9) tiegħu,
Wara li kkunsidra l-proposta tal-Kummissjoni
Ewropea,
Billi:
(1)       Il-Ftehim bejn il-Komunità
Ewropea u l-Konfederazzjoni Svizzera dwar in-Negozju fi Prodotti Agrikoli[3] (minn hawn ’il quddiem
" il-Ftehim ") daħal fis-seħħ fl-1 ta'
Ġunju 2002.
(2)       L-Artikolu 6 tal-Ftehim
iwaqqaf Kumitat Konġunt għall-Agrikoltura (minn hawn 'il quddiem
imsejjaħ " il-Kumitat ") li hu responsabbli
għall-ġestjoni tal-Ftehim u jiżgura l-funzjonament xieraq
tiegħu.
(3)       Il-Ftehim Addizzjonali
konkluż bejn il-Komunità Ewropea, il-Konfederazzjoni Svizzera u
l-Prinċipat tal-Liechtenstein li jestendi għall-Prinċipat
tal-Liechtenstein il-Ftehim bejn il-Komunità Ewropea u l-Konfederazzjoni
Svizzera dwar in-Negozju fi Prodotti Agrikoli[4]
(minn hawn 'il quddiem " il-Ftehim Addizzjonali "),
daħal fis-seħħ fit-13 ta' Ottubru 2007.
(4)       Skont l-Artikolu 2(2)
tal-Ftehim Addizzjonali, il-Kumitat Konġunt għall-Agrikoltura jista'
jimmodifika l'anness tal-Ftehim addizzjonali, skont id-dispożizzjonijiet
fl-Artikoli 6 u 11 tal-Ftehim.
(5)       L-Anness tal-Ftehim
addizzjonali għandu jiġi modifikat sabiex il-koordinati tal-korp
pubbliku kompetenti tal-Liechtenstein jiġu aġġornati, kif ukoll
sabiex ikunu meqjusa l-emendi tal-Anness 7 u tal-Anness 12 tal-Ftehim. L-Anness
tal-Ftehim addizzjonali għandu għalhekk jiġi emendat skont dan.
(6)       Il-pożizzjoni li
għandha tittieħed mill-Unjoni fi ħdan il-kumitat għandha
tkun ibbażata fuq l-abbozz tad-deċiżjoni annessa għal din
id-deċiżjoni preżenti.
ADOTTA DIN ID-DEĊIŻJONI:
Artikolu 1
Il-pożizzjoni tal-Unjoni Ewropea fi
ħdan il-Kumitat Konġunt għall-Agrikoltura mwaqqaf
bl-Artikolu 6 tal-Ftehim bejn il-Komunità Ewropea u l-Konfederazzjoni
Svizzera dwar in-Negozju fi Prodotti Agrikoli għandha tkun ibbażata
fuq l-abbozz tad-Deċiżjoni tal-Kumitat Konġunt għall-Agrikoltura
anness għal din id-Deċiżjoni.
Ir-rappreżentanti tal-Unjoni fil-Kumitat
Konġunt għall-Agrikoltura jistgħu jilħqu ftehim dwar
tibdiliet minimi fl-abbozz tad-Deċiżjoni mingħajr ma jkun hemm
bżonn li tittieħed xi deċiżjoni ulterjuri min-naħa
tal-Kunsill.
Artikolu 2
Id-deċiżjoni tal-Kumitat Konġunt
għall-Agrikoltura għandha tiġi pubblikata f'
Il-Ġurnal Uffiċjali ta’ l-Unjoni Ewropea. 
Artikolu 3
Din
id-Deċiżjoni għandha tidħol fis-seħħ fil-jum
tal-pubblikazzjoni tagħha f’Il-Ġurnal Uffiċjali tal-Unjoni
Ewropea.
Magħmul fi Brussell,
                                                                       Mill-Kunsill
                                                                       Il-President 
[1]               ĠU L 114,
30.4.2002, p. 132. 
[2]               ĠU L 270, 13.10.2007, p. 6.
[3]               ĠU L 114,
30.4.2002, p. 132. 
[4]               ĠU L 270, 13.10.2007, p. 6.
ANNESS
ABBOZZ
DEĊIŻJONI Nru 3/2014 TAL-KUMITAT KONĠUNT
GĦALL-AGRIKOLTURA
tal-
dwar l-emendi ta' Ftehim addizzjonali konkluż bejn il-Komunità Ewropea,
il-Konfederazzjoni Svizzera u l-Prinċipat ta' Liechtenstein li jestendi
għall-Prinċipat ta' Liechtenstein il-Ftehim bejn il-Komunità Ewropea
u l-Konfederazzjoni Svizzera dwar in-Negozju fi Prodotti Agrikoli
IL-KUMITAT KONĠUNT
GĦALL-AGRIKOLTURA,
wara li kkunsidra l-Ftehim addizzjonali
konkluż bejn il-Komunità Ewropea, il-Konfederazzjoni Svizzera u
l-Prinċipat ta' Liechtenstein li jestendi għall-Prinċipat ta'
Liechtenstein il-Ftehim bejn il-Komunità Ewropea u l-Konfederazzjoni Svizzera
dwar in-Negozju fi Prodotti Agrikoli, u b'mod partikolari l-Artikolu 2(2)
tiegħu,
wara li kkunsidra l-Ftehim bejn il-Komunità
Ewropea u l-Konfederazzjoni Svizzera dwar in-Negozju fi Prodotti Agrikoli, u
b'mod partikulari l-Artikolu 11 tiegħu, 
Billi:
(1)          Il-Ftehim bejn il-Komunità
Ewropea u l-Konfederazzjoni Svizzera dwar in-Negozju fi Prodotti Agrikoli (minn
hawn ’il quddiem "il-Ftehim") daħal fis-seħħ
fl-1 ta' Ġunju 2002. 
(2)          Il-Ftehim Addizzjonali
konkluż bejn il-Komunità Ewropea, il-Konfederazzjoni Svizzera u
l-Prinċipat tal-Liechtenstein li jestendi għall-Prinċipat
tal-Liechtenstein il-Ftehim bejn il-Komunità Ewropea u l-Konfederazzjoni
Svizzera dwar in-Negozju fi Prodotti Agrikoli (minn hawn 'il quddiem
imsejjaħ "il-Ftehim Addizzjonali"), daħal
fis-seħħ fit-13 ta' Ottubru 2007.
(3)          L-Anness tal-Ftehim
addizzjonali għandu jiġi emendat sabiex l-indirizz tal-korp pubbliku
kompetenti għall-kwistjonijiet indirizzati mill-awtoritajiet agrikoli
kantonali jiġi aġġornat sabiex jittieħed kont
tad-deċiżjoni Nru 1/2012 tal-Kumitat Konġunt
għall-Agrikoltura dwar l-emenda tal-Anness 7 (il-kummerċ ta'
prodotti tal-inbid) li daħal fis-seħħ
fl-4 ta' Mejju 2012 u sabiex titlesta l-lista
tad-denominazzjonijiet tal-oriġini u l-indikazzjonijiet
ġeografiċi għall-prodotti agrikoli u l-oġġetti
tal-ikel li joriġinaw minn Liechtenstein. 
IDDEĊIEDA KIF ĠEJ:
Artikolu 1
L-Anness tal-Ftehim addizzjonali għandu
jiġi emendat kif ġej:
1)           It-tieni paragrafu taħt
it-titlu "Prinċipju" jinbidel b'dan li ġej:
"Meta jingħataw doveri,
responsabiltajiet jew poteri lil cantons Svizzeri, dawn jobbligaw ukoll
lill-aġenziji kompetenti tal-gvern ta’ Liechtenstein. Għalhekk
fir-rigward ta' suġġetti trattati mill-awtoritajiet tal-agrikoltura
tal-canton, dawn jaqgħu taħt ir-responsabbiltà tal-Uffiċċju
tal-Ambjent diviżjoni agrikoltura (" Amt für Umwelt,
Abteilung Landwirtschaft "), Dr. Grass-Strasse 12, fl-9490 Vaduz,
filwaqt li fir-rigward tas-suġġetti trattati mill-awtoritajiet
veterinarji u tal-ikel tal-canton dawn jaqgħu taħt ir-responsabbiltà
tal-Uffiċċju tal-Ispezzjoni tal-Ikel u tal-Affarijiet Veterinarji
(" Amt für Lebensmittelkontrolle und Veterinärwesen "),
Postplatz 2, FL-9494 Schaan.
2)           Taħt l-intestatura
"Anness 7 Kummerċ tal-prodotti tal-inbid", is-sottotitlu
"Ismijiet protetti tal-prodotti tal-inbid li joriġinaw minn
Liechtenstein (skont it-tifsira tal-Artikolu 6 tal-Anness 7)" jinbidel
bis-sottotitlu li ġej:
"Ismijiet protetti tal-prodotti tal-inbid li
joriġinaw minn Liechtenstein (skont it-tifsira tal-Artikolu 5
tal-Anness 7)
3)           Tiżdied l-indikazzjoni
ġeografika li ġejja mal-lista tal-indikazzjonijiet
ġeografiċi Svizzeri protetti skont l-appendiċi 1
tal-Anness 12 tal-Ftehim, li ż-żona ġeografika tagħhom
tinkludi wkoll it-territorju ta' Liechtenstein:
«Werdenberger Sauerkäse/Liechtensteiner
Sauerkäse/Bloderkäse (AOP)»
Artikolu 2
Din
id-Deċiżjoni għandha tidħol fis-seħħ fi ….2013.
Magħmul fi …,
… .
Għall-Kumitat
Konġunt għall-Agrikoltura
 Il-Kap tad-Delegazzjoni tal-Unjoni Ewropea   || Il-President u l-Kap tad-delegazzjoni Svizzera   || Is-Segretarju tal-Kumitat                
 Susana MARAZUELA-AZPIROZ || Jacques CHAVAZ || Ioannis VIRVILIS